[{"text_idx": "#000000", "text": "Zer etorri zaizu burura izenburua irakurrita? Urteetan hutsik egondako etxebizitza batean dauden gazteak? Oporretan joandako amona baten etxera sartutakoak? Gaztetxe bat? Estatu Batuen armada lurralderen bat militarki okupatzen?"}, {"text_idx": "#000002", "text": "Okupazio gisa definituko dugu pertsona edo talde batek espazio edo propietate jakin bat eskuratzea, jabetza juridikoa haiena ez denean. Beraz, okupazioarekin de facto hausten dena gaur egungo legedia da. Legea haustea gaizki dagoela dio zentzu komunak, baina hala al da? Etikoki begiratuta, ez da dudarik egonen ongi dagoena gizadiaren ongizatea bilatzea dela, eta hain zuzen legedia ez dago horretarako sortua, baizik eta propietate pribatua, azken buruan kapitalismoa, erreproduzitzeko tresna bat da. Ez dut esan nahi legea haustea ongi dagoenik, baizik eta \u00ablegeak dio\u00bb argudioak ez duela balio."}, {"text_idx": "#000003", "text": "Arrotxapeako gaztetxea desalojatu zuten irailaren 8an. Urtetan erabili gabeko La Caixaren propietate bat, auzoari bizitza emateko eta antolakuntza politikorako bitarteko bihurtu zutena, legedia aplikatu eta kolore guztietako poliziak arduratu ziren husteaz."}, {"text_idx": "#000007", "text": "Publizitatea eta erakundeen dirulaguntzak ez dira nahikoa TTIPI-TTAPAren eta ERRAN.EUSen etorkizuna bermatzeko, eta zu bezalako irakurleen babesa behar dugu aitzinera egiteko."}]